cyanic-selkie/wikianc huggingface dataset:
रेबीज़
रेबीज़ (अलर्क, जलांतक) एक विषाणु जनित बीमारी है जिस के कारण अत्यंत तेज इन्सेफेलाइटिस (मस्तिष्क का सूजन) इंसानों एवं अन्य गर्म रक्तयुक्त जानवरों में हो जाता है। प्रारंभिक लक्षणों में बुखार और एक्सपोजर के स्थल पर झुनझुनी शामिल हो सकते हैं। इन लक्षणों के बाद निम्नलिखित एक या कई लक्षण होते हैं: हिंसक गतिविधि, अनियंत्रित उत्तेजना, पानी से डर, शरीर के अंगों को हिलाने में असमर्थता, भ्रम, और होश खो देना। लक्षण प्रकट होने के बाद, रेबीज़ का परिणाम लगभग हमेशा मौत है। रोग संक्रमण और लक्षणों की शुरुआत के बीच की अवधि आमतौर पर एक से तीन महीने होती है। तथापि, यह समय अवधि एक सप्ताह से कम से लेकर एक वर्ष से अधिक तक में बदल सकती है। यह समय अवधि उस दूरी पर निर्भर करता है जिसे विषाणु के लिए केंद्रीय स्नायुतंत्र तक पहुँचने के लिए तय करना आवश्यक है।
कारण और रोग की पहचान
रेबीज़ इंसानों में अन्य जानवरों से संचारित होता है। जब कोई संक्रमित जानवर किसी अन्य जानवर या इंसान को खरोंचता या काटता है तब रेबीज़ संचारित हो सकता है। किसी संक्रमित जानवर के लार से भी रेबीज़ संचारित हो सकता है यदि लार किसी अन्य जानवर या मनुष्य के श्लेष्मा झिल्ली (Mucous Membrane) के संपर्क में आता है। मनुष्यों में रेबीज़ के अधिकतर मामले कुत्तों के काटने से होते हैं। उन देशों में जहाँ कुत्तों में आम तौर पर रेबीज़ होते हैं, रेबीज़ के 99% से अधिक मामले कुत्तों के काटने से होते हैं। अमेरिका में, मनुष्यों में रेबीज़ संक्रमण का सबसे आम स्रोत चमगादड़ का काटना है, और 5% से कम मामले कुत्तों से होते हैं। कृन्तक (Rodents) बहुत कम ही रेबीज़ से संक्रमित होते हैं। रेबीज़ वायरस परिधीय तंत्रिकाओं (peripheral nerves) के माध्यम से मस्तिष्क तक पहुँचता है। रोग की पहचान केवल लक्षणों की शुरुआत के बाद ही की जा सकती है।
रोकथाम और उपचार
पशु नियंत्रण और टीकाकरण कार्यक्रम से दुनिया के कई क्षेत्रों में कुत्तों से रेबीज़ होने का खतरा कम हुआ है। जो लोग उच्च जोखिम में हैं, उन्हें रोग के संपर्क में आने से पहले प्रतिरक्षित (Immunize) करने की अनुसंशा की जाती है। उच्च जोखिम समूह में वह लोग शामिल हैं जो चमगादड़ों पर काम करते हैं या जो दुनिया के उन क्षेत्रों में लंबी अवधि गुजारते हैं जहाँ रेबीज़ आम है। उन लोगों में जो रेबीज़ के संपर्क में आते हैं, रेबीज़ के टीके और कभी कभी रेबीज़ इम्युनोग्लोबुलिन रोग से बचाने में प्रभावी रहे हैं यदि रेबीज़ के लक्षणों के आरंभ से पहले व्यक्ति का उपचार होता है। काटने के स्थान और खरोंचों को 15 मिनटों तक साबुन और पानी, पोवीडोन आयोडीन, या डिटर्जेंट से धोना, क्यों कि यह विषाणु को मार सकते हैं, भी कुछ हद तक रेबीज़ के रोक थाम में प्रभावी प्रतीत होता है। लक्षणों के प्रकटन के बाद, केवल कुछ ही व्यक्ति रेबीज़ संक्रमण से बचे हैं। इन का व्यापक उपचार हुआ था जिसे मिल्वौकी प्रोटोकॉल के नाम से जाना जाता है।
टीका (Vaccine)
रेबीज़ का टीका एक टीका है जो रेबीज़ की रोक थाम में उपयोग किया जाता है। यह बड़ी संख्या में उपलब्ध हैं जो सुरक्षित और प्रभावी दोनों हैं। विषाणु के संपर्क में आने के पहले और संपर्क, जैसे कुत्ते या चमगादड़ का काटना, के बाद एक अवधि के लिए रेबीज़ की रोक थाम में इन का उपयोग किया जा सकता है। तीन खुराक के बाद जो प्रतिरोधक क्षमता विकसित होती है वह लंबे समय तक रहती है। इन्हें आम तौर पर त्वचा या मांसपेशी में इंजेक्शन के द्वारा दिया जाता हैं। संपर्क में आने के बाद टीका आम तौर पर रेबीज़ इम्युनोग्लोबुलिन के साथ प्रयोग किया जाता है। यह अनुसंशा की जाती है कि जो संपर्क में आने के उच्च जोखीम पर हैं वह संपर्क में आने से पहले टीका लगवा लें। मनुष्यों और अन्य जानवरों में टीकाकऱण प्रभावी है। कुत्तों को प्रतिरक्षित करना रोग को मनुष्यों में रोकने में बहुत प्रभावी हैं।
सुरक्षा
विश्व स्तर पर लाखों लोगों को टीका लगाया गया है और यह अंदाजा किया गया है कि इस से एक वर्ष में 250,000 से अधिक लोगों की जान बची है। इन का इस्तेमाल सुरक्षित रूप से सभी आयु समूहों में किया जा सकता है। लगभग 35 से 45 प्रतिशत लोगों में संक्षिप्त अवधि तक सूई के स्थान पर लाली और दर्द होता है। लगभग 5 से 15 प्रतिशत लोग को बुखार, सर दर्द, या मतली हो सकती है। रेबीज़ के संपर्क में आने के बाद इस के उपयोग में कोई अंतर्विरोध नहीं है। अधिकतर टीकों में Thimerosal शामिल नहीं होता है। कुछ देशों में, खास तौर पर एशिया और लैटिन अमेरिका में, तंत्रिका ऊतक से बने टीकों का उपयोग होता है, लेकिन यह कम प्रभावी और अधिक दुष्प्रभाव वाले होते हैं। अतः विश्व स्वास्थ्य संगठन द्वारा उन के उपयोग की अनुसंशा नहीं की जाती है।
2014 के अनुसार उपचार के एक कोर्स के लिए थोक कीमत 44 और 78 अमेरिकी डालर के बीच है। संयुक्त राज्य अमेरिका में रेबीज़ टीके के एक कोर्स की कीमत 750 अमेरिकी डालर से अधिक है।
जानपदिक रोगविज्ञान (Epidemiology)
रेबीज़ के कारण विश्व स्तर पर प्रति वर्ष लगभग 26,000 से 55,000 लोगों की मृत्यु हो जाती है। इन में से 95% से अधिक मौतें एशिया और अफ्रीका में होती हैं। रेबीज़ 150 से अधिक देशों में, और अंटार्कटिका के अतिरिक्त सभी महाद्वीपों पर मौजूद है। 3 अरब से अधिक लोग दुनिया के उन क्षेत्रों में रहते हैं जहाँ रेबीज़ होता है। यूरोप और ऑस्ट्रेलिया के अधिकांश में, रेबीज़ केवल चमगादड़ों में ही मौजूद होता है। कई छोटे द्वीप राष्ट्रों में रेबीज़ है ही नहीं।
स्टिबिन
स्टिबिन एक अकार्बनिक यौगिक है।
नारायणपुर गाँव, अमास (गया)
नारायणपुर अमास, गया, बिहार स्थित एक गाँव है।
राजस्थान विधानसभा चुनाव, २००३
राजस्थान राज्य विधानसभा चुनाव, २००३ भारतीय राज्य राजस्थान में १ दिसम्बर २००३ को हुए थे। परिणाम ४ दिसम्बर २००३ को घोषित हुआ। सतारूढ़ पार्टी कांग्रेस को भाजपा ने हरा दिया।
निर्वाचित विधायक
राजस्थान विधान सभा के निर्वाचित सदस्यों की सूची
वोन अह्न्सका मागसीनैट
वोन अह्न्सका  ऊमेओ, स्वीडन में स्थित एक बंदरगाह का मालखाना है। मूल रूप में यह लकड़ी की इमारत थी और इसका निर्माण लुडविग ऑगस्ट वोन हेडनबर्ग द्वारा किया गया था। 1888 की आग में यह इमारत जलने से बच गई थी।
सरीसृप
सरीसृप अधिकांशतः स्थलीय प्राणी हैं, जिनका शरीर शुष्क शल्क युक्त त्वचा से ढका रहता है। इनमें बाह्य कर्ण छिद्र नहीं पाए जाते हैं। कर्णपटह बाह्य कर्ण का प्रतिनिधित्व करता है। दो युग्म पाद उपस्थित हो सकते हैं। हृदय सामान्यतः तीन प्रकोष्ठ का होता है किन्तु मगरमच्छ में चार प्रकोष्ठ का होता है। सरीसृप असमतापी जीव होते हैं। सर्प तथा छिपकली अपनी शल्क को त्वचा केंचुल के रूप में छोड़ते हैं। लिंग भिन्न होते हैं। निषेचन आन्तरिक होता है। ये सब अण्डज हैं तथा परिवर्धन प्रत्यक्ष होता है।
वर्गीकरण
सरीसृप का कोई भी सदस्य, हवा में सांस लेने वाले रीढ़धारी जंतुओं का समूह है, जिनमें आंतरिक निषेचन होता है तथा शरीर पर बाल या पंख के बजाय शल्क होते हैं। क्रमिक विकास में इनका स्थान उभयचर प्राणियों और उष्ण रक्त कशेरुकी (रीढ़धारी) प्राणियों, पक्षियों तथा स्तनपायी जंतुओं के बीच है। सरीसृप वर्ग के जीवित सदस्यों में साँप,छिपकली, घड़ियाल,मगरमच्छ,कछुआ तथा टुएट्रा हैं और कई विलुप्त प्राणियों में जैसे डायनासोर और इक्थियोसौर आते हैं।
सामान्य लक्षण और महत्व
मनुष्यों के लिए सरीसृप वर्ग का आर्थिक और परिस्थितिकीय महत्व अन्य प्रमुख कशेरुकी रीढ़धारी समूहों जैसे पक्षियों, मछलियों या स्तनपायी जंतुओं जितना नहीं है। कुछ सरीसृप प्रजातियों का यदा-कदा भोजन के रूप में इस्तेमाल किया जाता है। सरीसृप की सबसे अधिक खाई जानेवाली प्रजाति हरा कछुआ (कीलोनिया माइडास) है। विशालकाय गैलेपगौस कछुआ उन्नीसवीं शताब्दी में समूदरी यात्रियों के बीच खाद्य पदार्थ के रूप में लोकप्रिय था। यही कारण है कि वह लगभग विलुप्त हो गया। छिपकीलियों में शायद ईगुआना स्थानीय खाद्य पदार्थ के रूप में सबसे लोकप्रिय है।साँप,छिपकली और मगरमच्छ की खाल से अटैची, ब्रीफकेस, दस्ताने, बेल्ट, हैंड बैग और जूते जैसी चमड़े की बस्तुएं तैयार की जाती हैं। इसके कारण मगरमछों, बड़ी छिपकलियों, साँपों और कछुओं की कई प्रजातियाँ बस्तुत: विलुप्त हो गयी हैं। जीव वैज्ञानिक शोध के लिए जीवित प्राणी के रूप में वैज्ञानिकों के लिए छिपकलियाँ काफी उपयोगी रही हैं। इस वर्ग की विषैली प्रजातियाँ कुछ ग्रामीण क्षेत्रों को छोडकर अन्य स्थानों पर मनुष्यों के लिए कम खतरनाक हैं।
सरीसृपों की आदतें और अनुकूलन
समुद्री कछुए प्रजनन के लिए हजारों किलोमीटर का सफर तय करके उसी तट पर लौटते हैं, जहां वे पैदा हुये थे। उड़ीसा राज्य के गाहिरमाथा तट पर बड़ी संख्या में ऑलिव रीडली कछुए आते हैं, जिन्हें "अरिबदास" कहा जाता है। एक मौसम में लाखों मादाएँ चार करोड़ तक अंडे देती है, किसी अन्य दक्षिण एशियाई सरीसृप के प्रवजन की जानकारी नहीं है, लेकिन हिन्द महासागर की दो प्रजातियों के बड़े सिर वाले समुद्री साँप (एस्टोटिया स्टोकेसी) और हुक जैसी नाक वाले समुद्री साँप (इंहाइड्रिना शिस्टोसा) बड़ी संख्या में एकत्र होते हैं, जिसका कारण अभी तक पता नहीं चला है, लेकिन यह प्रवजन व्यवहार को दर्शाता है।
हिमालय क्षेत्र का पिट वाईपर (एन्सिस्त्रोडोन हिमालयनस) पहाड़ों में 5,000 मीटर की ऊंचाई पर भी जीवित रह सकता है। इतनी ऊंचाई पर यह सिर्फ दो या तीन गरम महीनों में ही सक्रिय रहता है। ठंड सहने में सक्षम इस वाइपर का दूर का संबंधी रेगिस्तानी वाइपर (एरिस्टिकोफिस मेकमोहनी) है, जो ठार रेगिस्तान की गर्म रेत में आराम से रहता है। अधिक ऊंचाई पर पाये जाने वाले अन्य सरीसृपों में पूर्वोत्तर क्षेत्र की तोड़ जैसे सिर वाली छिपकली (फ्राइनोसिफेलस) है, जो हिमालय में 5,000 मीटर से ऊपर वृक्षयुक्त क्षेत्रों से परे भी जीवित रह सकती है।
वृक्षों पर रहने वाले सरीसृप
कुछ सरीसृप पेड़ों पर जीवन व्यतीत करने के अभ्यस्त हो चुके हैं और किसी छिपकली या वृक्ष मेंढक का पीछा कराते हुये ताम्र-पृष्ठ सर्प (डेंड्रेलेफिस त्रिस्टिस) या उड़ाने वाले साँप (क्राइसोपेलिया ओर्नाटा) को शाखाओं पर आसानी से चढ़ते और कूदते हुये देखना आश्चर्यजनक दृश्य हो सकता है, लेकिन वृक्ष सर्पों में सबसे अद्भुत लंबी नाक वाला लता सर्प (अहेट्युला नासूटा) है, जिसका थूथन काफी लंबा व नरम सिरे वाला होता है और रंग हरा होता है। इस साँप की दृष्टि द्वियक्षीय होती है और इसी कारण इसे अपने शिकार पर हमला करने में काफी आसानी होती है। लेकिन छद्मावरण में सबसे अधिक माहिर गिरगिट (कैमेलियों जिलेनिकस) होते हैं। यह अफ्रीकी छिपकली के महापरिवार का अकेला सदस्य है, जो पूर्व की ओर इतनी दूर तक पहुँच गया है। बाहर की ओर निकली हुई स्वतंत्र रूप में घूमने वाली आँखें, मजबूत पकड़ वाली उँगलियाँ, परीग्राही पूंछ, लिसलिसी और निशाना लगाने योग्य जीभ और कुछ ही सेकेंड में पूरी तरह रंग बदलने की क्षमता वाले गिरगिट का सरीसृप वर्ग में कोई जोड़ नहीं है।
गिरगिट की दो उड़ने वाली प्रजातियाँ (ड्रेको) भी वृक्षवासी सरीसृप है, जो भारत के वर्षा वनों में पायी जाती है। ये छिपकलियाँ तब तक लगभग अदृश्य रहती हैं, जब तक वे मादा को आकर्षित करने और अपने क्षेत्र के निर्धारन के लिए गले से लटकाने वाली चमकीली पीली त्वचा का प्रदर्शन नहीं करती। लेकिन सबसे आश्चर्यजनक दृश्य इनके द्वारा चमकदार पीले या नारंगी पंख फैलाकर वर्षा वनों के ऊंचे पेड़ों के बीच उड़ाने का है। छिपकीलियों, गेको और स्कंक का एक बहुत बड़ा समूह वृक्ष वासी है। हवा में तैरने वाली गेको (टाइकोजुन कुहली) के शरीर में बड़े पंख होते हैं, जिससे यह पेड़ों से जमीन तक तैरकर उतार सकती है।
बिलों में रहने वाले सरीसृप
बिलों में रहने वाले साँप अहानिकर होते हैं और इनकी खोपड़ी की हड्डियाँ सुगठित, गार्डन की मांसपेशियाँ ज्यादा मजबूत और कभी-कभी नाक नुकीली या फावड़ानुमा होती है। बिलों में रहनेवाला सबसे छोटा कृमिसर्प (टाइफ़्लोप्स) होता है, जो बस्तुत: अंधा होता है तथा इसकी 25 प्रजातियों की लंबाई 10 से 30 सेमी तक होती है। इसके बाद पश्चिमी घाट में पाये जानेवाले ढालनुमा पूंछ वाले साँपों (यूरोपेल्टिडी) का स्थान है। यह खोदने वाले साँपों का एक समूह है, जिसमें विभिन्न प्रकार की आकृतियाँ और सिर तथा पूंछ के आकार पाये जाते हैं तथा त्वचा पर खुबसूरत सतरंगी चमक इनका विशेष लक्षण है। विकास विज्ञानियों के दृष्टिकोण से ये डार्विन के फींचेंस (गाने वाली पक्षी) के समान ही महत्वपूर्ण है, क्योंकि ये अन्य मिलती-जुलती प्रजातियों से बिल्कुल अलग अक्सर अपने स्वयं के कूबड़ पर बिकसित होते हैं। ढालनुमा पूंछ वाले साँपों की औसत लंबाई 30 सेमी तक होती है। बिलों में रहने वाले प्राणियों में रेतीले अजगर का भी नाम आता है,100 सेमी तक लंबा होता है। छिपकलियों में स्कंक, बिलों में रहने वाले प्रमुख प्राणी है। इनमें से सबसे सक्षम 'रेट की मछली'(आफिओमोरस) है, जो पश्चिमोत्तर क्षेत्र के ठार रेगिस्तान में पायी जाती है। पूर्वोत्तर में एक पैरविहीन छिपकली (ओफिसोरस ग्राइसीलर्स) पायी जाती है, जो मूगे की चट्टानों के समान रंगीन होती है। इसकी पलकें और कर्ण छिद्र इसके छिपकली वर्ग का होने का प्रमाण देते हैं।
तैरने वाले सरीसृप
हिल-डुल सकने वाले नथुने, कान और गले में स्थित वाल्व, जो गोता लगाते समय बंद हो जाता है जैसे उल्लेखनीय अनुकूलन मगर जाति को जलिए सरीसृपों में सरश्रेष्ठ स्थान प्रदान करते हैं। ये आधा घंटा या इससे अधिक समय तक पनि में डूबे रह सकते हैं और आँखों की रक्षा के लिए उनपर निमेषक झिल्ली भी होती है। कुछ कछुए पानी के अंदर इससे भी ज्यादा आराम से रहते हैं और उनके गले तथा गुदा मार्ग में पानी से ऑक्सीज़न प्राप्त करने की व्यवस्था होती है। भूमि पर असहज लाइडर बैक जैसे भारी समुद्री कछुए पानी के अंदर अपनी विशाल चप्पुनुमा भुजाओं की मदद से उड़ते हुये प्रतीत होते हैं। माइंग्रोब के दलदलों (दलदलीय क्षेत्रों) में जलिए सर्प पाये जाते हैं और कुछ प्रजातियाँ पर्वतीय क्षेत्रों में भी मिलती है। फिसलने वाले शिकार (मेंढक और मछली) पकड़ने के लिए आमतौर पर इनके लंबे दाँत होते हैं और ये लंबे समय तक पानी के अंदर रह सकते हैं।
संसाधन के रूप में सरीसृप
आवास क्षेत्र और प्रजातियों पर मनुष्य के जबर्दस्त दबाब के कारण वन्य जीवन को अपना असीत्व बनाए रखने का मूल्य चुकाना पद रहा है। आज मगरमच्छ की खाल का उत्पादन करने वाले प्रमुख देश हैं-पपुआ न्यू गुयाना, ज़िम्बाब्वे,इन्डोनेशिया, ऑस्ट्रेलिया, अमेरिका, कोलंबिया,वेनेज़ुएला और दक्षिण अफ्रीका के कई देश। इन सभी देशों में वैज्ञानिक ढंग से प्रबंधित मगरमच्छ कार्यक्रम हैं, जो अवलंबनीय शिकार, आवास क्षेत्र की रक्षा और नियंत्रित निर्यात पर बल देते हैं। भारत और श्रीलंका में सुरक्शित तथा अवलंबनीय मागमच्छ उद्योग शुरू किए जाने की विशाल क्षमता उपलब्ध है, जिससे मगरमच्छ, प्राकृतिक पर्यावास और स्थानीय लोगों को लाभ होगा और विदेशी मुद्रा भी अर्जित होगी। इसके लिए वर्ल्ड कंजर्वेशन यूनियन और कन्वेन्शन ऑन इन्टरनेशनल ट्रेड इन एंडेंजर्स एस्पीशीज़ के मगरमच्छ विशेषज्ञ समूह ने दिशा-निर्देश और नियम निर्धारित किए हैं तथा अवलंबनीय कार्यक्रमों को वर्ल्ड्वाइड फंड फॉर नेचर और फ्रेंड्स फॉर द अर्थ जैसी एजेंसियों का समर्थन प्राप्त है।
सरीसृप संरक्षण
भारत में वन्यजीवन संरक्षण कानून है, जो 1970 के दशक के मध्य में बनाया गया था, जब संरक्षण का मुद्दा पहली बार दृष्टिगोचर हुआ था। संरक्षित प्रजातियों की सूची काफी लंबी है। उदाहरण के लिए, भारतीय वन्यजीवन संरक्षण कानून की विभिन्न धाराओं में लगभग 280 सरीसृपों को शामिल किया गया है। सरोसृपों की खाल के व्यापार को रोकने के लिए काफी प्रयास किए गए हैं। साँपों की खाल का उद्योग अब इस क्षेत्र में काफी कम हो गया है और मगरमच्छों की खाल का व्यापार वस्तुत: समाप्त हो चुका है। अब भी बांगलादेश में नियंत्रण से बाहर बड़ी संख्या में गोहो की खाल का व्यापार होता है और संभवत: इनमें से काफी बड़ी मात्रा भारत से तस्करी करके वहाँ पहुंचाई जाती है।
संयुक्त राष्ट्र संघ के खाद्य और कृषि संगठन (एफ ए ओ) के बित्तीय और तकनीकी सहयोग से 1975 में भारत और नेपाल में मगरमच्छ परियोजना शुरू की गयी। शुरू में जंगलों में मगरमच्छों की आवादी बढ़ाने के लिए उनके अंडे सेने, पालने और जंगलों में छोड़ देने का कार्यक्रम अपनाया गया। इसके बाद खाल और मांस की प्राप्ति के लिए इस संसाधन का वैज्ञानिक प्रबंधन किया गया। कई हजार घड़ियालों को पालकर उन्हें प्रकृतिक आवासों में छोड़ने से यह परियोजना आंशिक रूप से सफल रही है, लेकिन वाणिज्यिक संस्थान के रूप में घड़ियालों के दीर्घावधि प्रबंधन का कार्यक्रम अभी शुरू नहीं हुआ है और यह योजना रुकी पड़ी है।
खतरे में पड़ी प्रजातियों का अंतर्राष्ट्रीय व्यापार सम्मेलन (साइट्स), जैस्पर दक्षिण एशियाई देशों ने हस्ताक्षर किए हैं, एक अंतर्राष्ट्रीय नियामक संस्था है। यह अंतर्राष्ट्रीय व्यापार पर प्रभावशाली नियंत्रण में सफल रही है। विशेषकर उन देशों में, जो वाणिज्यिक रूप से दोहित प्रजातियों की रक्षा करने में सक्षम नहीं हैं। प्रकृति और प्राकृतिक संसाधन के संरक्षण के अंतर्राष्ट्रीय संगठन (आई यू सी एन) और वर्ल्ड वाइड लाइफ फंड फॉर नेचर (डब्ल्यू डब्ल्यू एफ) सक्रिय अंतर्र्श्तृय एजेंसियां है, जिनकी शाखाएँ दक्षिण एशिया में है और जिनके शोधों, कोशों की स्थापना व संरक्षण गतिविधियों से इस क्षेत्र की सरीसृप प्रजातियों को लाभ पहुंचा है।
परंपरा और मिथक
सरीसृपों की भांति बहुत कम जन्तु ही मनुष्यों में रुचि पैदा करते हैं। भारतीय परम्पराओं और मिथकों में साँप का विशेष स्थान है। सम्पूर्ण भारत में उर्वरता के अनुष्ठान के रूप में नक्काशीदार "सर्पशिलाएँ " देखी जा सकती है। मंदिरों में आमतौर पर साँपों के चित्र उकेरे गए होते हैं तथा मित्रतापूर्ण, सहायक, खतरनाक दानवी साँपों के बारे में अनगिनत दांत कथाएँ प्रचलित है। हिंदुओं के देवता भगवान शिव के गले में नाग विराजमान रहता है। हाथी के सिर वाले देवता गणेश कामबंद के रूप में नाग का उपयोग कराते हैं। कई बार गौतम बुद्ध धूप और वर्षा से वचव के लिए विशालकाय नाग की छत्रछाया में ध्यानमग्न दिखाया गया है।
देवी माँ गंगा मगरमच्छ की सवारी करती हैं और यमुना नरम कवच वाले कछुए की। तमिलनाडू के कांचीपुरम के मंदिर में पत्थर पर उकेरी गयी छिपकली की आकृति को पवित्र माना जाता है। हालांकि इस क्षेत्र में सरीसृपों से जुड़ी दंतकथाओं में सरश्रेष्ठ स्थान कछुओं को प्राप्त है, जिसके बारे में माना जाता है कि उसने पूरे विश्व को अपनी पीठ पर उठाया हुआ है, जिसे कूर्मावतार कहा जाता है।
सरीसृपों के बारे में कई अंधविश्वास है और इस महाद्वीप के प्रत्येक हिस्से में अलग-अलग अंधविश्वास प्रचलित है। पाकिस्तान और अफगानिस्तान के बीच खैबर दर्रे के क्षेत्र में एक छोटे साँप की कहानी प्रचलित है, जो इतना विषैला था कि उसके रेंगने से वर्फ पिघल जाति थी। भारत के कई हिस्सों में माना जाता है कि धामन साँप गाय के पैरों में लिपटकर उसका दूध पी जाता है। पश्चिमोत्तर क्षेत्र में कहा जाता है कि करैत साँप सोये हुये मनुष्य की छाती पर लिपटकर उसकी सांस खींच लेता है। शायद यह श्वास प्रणाली के बंद हो जाने का ग्रामीण विवरण है। अन्य पुरानी मान्यता यह है कि साँप को मारने पर मारने वाले व्यक्ति का चित्रा मारे हुये साँप की आँखों में अंकित हो जाता है, फिर उसका जोड़ा इस तस्वीर को देखकर मारने वाले से बदला लेता है। अन्य कई कहानियों में कुछ सच्चाई है। उदाहरण के लिए, अगर किसी साँप को डंडे से मारा गया है, तो संभावना है कि डंडे पर उसकी लैंगिक गंध, कस्तुरी रह जाएगी, जिससे दूसरा साँप आकर्षित हो सकता है।
भारत में सरीसृप
बीसवीं शताब्दी के अंत तक सरीसृपों की समृद्ध विविधता से युक्त भारतीय उप महाद्वीप में लगभग 600 प्रजातियाँ थी, जिनमें साँप,छिपकली,मगरमच्छ और कछुआ की कई किस्में शामिल थीं। पूर्वोत्तर भारत,पश्चिमी घाट, और अंडमान व निकोबार द्वीप समूह के अल्पज्ञात क्षेत्रों की सरीसृप विषयक तरीके से खोज करने पर अब भी नई प्रजातियों का पता लग रहा है, लेकिन दक्षिण एशियाई सरीसृप वैज्ञानिक जिस गति से खोजबीन कर रहे हैं, उससे कहीं अधिक तेजी से आवास क्षेत्र और प्रजातियों का लोप हो रहा है। मनुष्य के लालच और वहुमूल्य वन जलबिभाजक क्षेत्रों का ध्यान रखने में उनकी अक्षमता के कारण सरीसृप विलुप्त हो रहे हैं। सरीसृप वर्ग की विभिन्न प्रजातियों का भारत के वर्षा क्षेत्रों से निकट का संबंध है। पश्चिमी घाट, पूर्वोत्तर भारत,अंडमान व निकोबार द्वीप समूह में सबसे अधिक वर्षा होती है और यहाँ सबसे जटिल वन प्रणाली तथा सर्वाधिक सरीसृप प्रजातियाँ मौजूद हैं।
पाप्पिरेड्डिपट्टी
पाप्पिरेड्डिपट्टी (Pappireddipatti) भारत के तमिल नाडु राज्य के धर्मपुरी ज़िले में स्थित एक नगर है। राष्ट्रीय राजमार्ग १७९ए यहाँ से गुज़रता है। यह वान्नियार नदी के किनारे है, और कलरायन पाड़ियों व शेवरोय पहाड़ियों से गिरा हुआ है।
खाटू क‌‌‍लां (बडीखाटू )
दर्शनीय स्थल/ धार्मिक स्थान 1. श्री दीपेश्वर महादेव शिव बाग़
श्री महाप्रभुजी के सत्संग से अतिप्रभावित बड़ी खाटू निवासियों ने उनसे चातुर्मास उनके यहां बड़ी खाटू में करने की विनती की।
तब श्री महाप्रभुजी ने उन्हें समझाया कि भगवान तो भक्तों के वश में होते हैं। आप सभी की यही इच्छा है कि मैं इस वर्ष चातुर्मास यहीं करूं, आपकी इच्छा अवश्य पूरी हो जाएगी। परन्तु एक बात का ध्यान रखना कि साधु लोग किसी गृहस्थ के घर पर नहीं ठहरते हैं, अत: गाँव के बाहर एकान्त व शान्त जगह पर जहाँ आप उचित समझें वहीं पर चातुर्मास करूंगा। श्री गुरुदेव के इन वचनों को सुनकर भक्तों ने कहा, गुरुदेव, हमारे गाँव में पश्चिम की ओर पहाड़ के नीचे कुछ मकानादि हैं। वहां पर आप विराजने की कृपा कीजिये। वहाँ पर कुछ कमी होगी तो आपकी आज्ञानुसार उसे भी अवश्य ही पूरा करने का प्रयत्न करेंगे।
इतने में धनिक सेठ श्री वेंकटलाल बजाज कहने लगे, श्री महाप्रभुजी के विराजने के लिए मैं अपनी ओर से एक कमरा बना दूंगा। इतनी सी सेवा का अवसर मुझे भी प्रदान कीजिये।
इन सब भक्त गणों के पवित्र आग्रह पर उन्होंने अपनी स्वीकृति प्रदान कर दी। श्री महाप्रभुजी अपने भक्तों की इस पवित्र भावना से बहुत प्रसन्न हुए। श्री महाप्रभुजी ने अपने भक्त गणों से कहा, मैं अवश्य ही निश्चित समय पर आऊंगा।
यह आज्ञा सुनकर सभी भक्त गण अति प्रसन्न हुए। वे सब श्रीगुरुदेव की जय-जयकार करते हुए प्रणाम करके, चरण रज को मस्तक पर लगाकर वापस अपने-अपने घर चले गये।
बड़ी खाटू ग्रामवासियों ने चातुर्मास के लिए उचित प्रबन्ध किया। उन्होंने खाटू से पश्चिमी ढलान की ओर श्री दीपनारायण भगवान की बगीची की स्थापना की एवं सेठ श्री वेंकटलाल जी बजाज ने श्रीमहाप्रभुजी के विराजने के लिए एक सुन्दर कमरा बनवाया।
मदन मोहन उपाध्‍याय
मदन मोहन उपाध्‍याय,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के अल्‍मोड़ा जिले के 211 - रानीखेत (उत्‍तर) विधान सभा निर्वाचन क्षेत्र से सोशलिस्‍ट पार्टी की ओर से चुनाव में भाग लिया।
अमकोट-इड०II, पौडी तहसील
अमकोट-इड०II, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
आहार जाल
आहार जाल या खाद्य जाल खाद्य शृंखलाओं का प्राकृतिक अंतर्सम्बन्ध है और एक पारिस्थितिक समुदाय में क्या-क्या-क्या खाता है इसका एक चित्रमय प्रतिनिधित्व है। आहार जाल का दूसरा नाम उपभोक्ता-संसाधन तन्त्र है। पारिस्थितिक विज्ञानी मोटे तौर पर सभी जीवन रूपों को दो श्रेणियों में से एक में जोड़ सकते हैं जिन्हें पोषी स्तर कहा जाता है: 1) स्वपोषी, और 2) परपोषी। अपने शरीर को बनाए रखने, बढ़ने, विकसित करने और पुनरुत्पादित करने के लिए, स्वपोषी अजैविक यौगिकों से जैविक यौगिक उत्पन्न करते हैं, जिसमें कार्बन डायोक्साइड जैसे खनिज और गैस दोनों शामिल हैं। इन रासायनिक प्रतिक्रियाओं के लिए ऊर्जा की आवश्यकता होती है, जो मुख्य रूप से सूर्य से और बड़े पैमाने पर प्रकाश-संश्लेषण से आती है, यद्यपि आर्द्रभूमि में जैव-विद्युदुत्पत्ति से बहुत कम मात्रा में आती है, और जलतापीय छिद्रों और गर्म निर्झरों में खनिज इलेक्ट्रॉन दाताओं से आती है। ये पोषी स्तर द्व्याधारित नहीं हैं, लेकिन एक ग्रेडिएंट बनाते हैं जिसमें पूर्ण स्वपोषी शामिल होते हैं, जो वायुमण्डल से कार्बन का एकमात्र स्रोत प्राप्त करते हैं, मिश्रपोषी (जैसे मांसाहारी पौधे), जो स्वपोषी जीव हैं जो आंशिक रूप से वातावरण के अलावा अन्य स्रोतों से जैव पदार्थ प्राप्त करते हैं और पूर्ण परपोषी जिन्हें जैव पदार्थ प्राप्त करने के लिए खाना चाहिए।
मित्सुबिशी इलेक्ट्रिक
15 जनवरी 1921 को स्थापित मित्सुबिशी इलेक्ट्रिक कॉरपोरेशन (三菱電機株式会社 Mitsubishi Denki kabushikigaisha?, जिसे संक्षिप्त रूप में MELCO भी कहा जाता है), एक जापानी बहुराष्ट्रीय इलेक्ट्रॉनिक्स और इलेक्ट्रिकल उपकरण निर्माण कंपनी है, जिसका मुख्यालय टोक्यो, जापान में है। यह मित्सुबिशी की प्रमुख कंपनियों में से एक है। MELCO के उत्पादों में लिफ्ट और एस्केलेटर, उच्च अंत घरेलू उपकरण, एयर कंडीशनिंग, फैक्ट्री ऑटोमेशन सिस्टम, ट्रेन सिस्टम, इलेक्ट्रिक मोटर्स, पंप, अर्धचालक, डिजिटल साइनेज और उपग्रह शामिल हैं।
संयुक्त राज्य अमेरिका में, उत्पादों का निर्माण और बिक्री मित्सुबिशी इलेक्ट्रिक यूनाइटेड स्टेट्स द्वारा की जाती है जिसका मुख्यालय सरू, कैलिफोर्निया में है।
महाराष्ट्र राज्य हिन्दी साहित्य अकादमी
महाराष्ट्र में 'हिन्दी अकादमी' स्थापित होनी चाहिए, इसकी प्रेरणा स्व॰ हरिशंकरजी को सर्वप्रथम हुई। उन्होंने नंदकिशोर नौटियाल, महावीर अधिकारी, गिरिजाशंकर त्रिवेदी तथा अन्य हिन्दी सेवियों से संपर्क किया और दो-तीन बार तत्कालीन मुख्य मंत्री स्व॰ वसंतराव दादा पाटिल से चर्चा हुई। दादा ने कुछ करने का आश्वासन दिया, परंतु दुर्भाग्य से महीने भर बाद ही उनकी सरकार गिर गई। मुख्य मंत्री बाबा साहेब भोसले से सदन में सवाल पूछा गया और सदन में र॰ सू॰ गवई, कविवर महानोर आदि के साथ राममनोहर त्रिपाठी को मुख्यमंत्री को आखिर यह आश्वासन देना पड़ा कि अगले सत्र के पहले तक अकादमी घोषित की जाएगी।
परिणामस्वरूप हिन्दी अकादमी अस्तित्व में आ गयी पर सालभर यह अकादमी यों ही कागज़ों, अखबारों में चलती रही। फिर विधान परिषद के सदन में त्रिपाठीजी ने यह मसला नये सिरे से उठाया। इसी बीच नागपुर में हिन्दी-सेवी विट्ठल चौधरी के नेतृत्व में विरोध प्रदर्शन शुरू हुआ। बम्बई के 'नवभारत टाइम्स', 'हिन्दी ब्लिट्ज़' और नागपुर के 'नवभारत' ने भी हिन्दी अकादमी के पक्ष में लिखा। अंततः एक लंबी लड़ाई के बाद हिन्दी अकादमी बनी, मगर अड़चनें दूर नहीं हुईं। अभी भी काफी अड़चने हैं। मराठीभाषी हिन्दी-साधकों ने हिन्दी के विकास के लिए जो साधना की है, वह अफसरों, नेताओं और बाबुओं को मालूम नहीं, इसीलिए अड़चनें हैं। फिर भी महाराष्ट्र एक ऐसा प्रदेश है, जहाँ मराठी और हिन्दी के अलावा उर्दू, गुजराती और सिंधी भाषा की शासकीय अकादमियाँ बनायी गई।
स्ट्रोन्शियम क्लोराइड
स्ट्रोन्सियम क्लोराइड एक अकार्बनिक यौगिक है। इसका रासायनिक सूत्र SrCl2 होता है।
महाराष्ट्र राज्य हिन्दी साहित्य अकादमी
हिन्दी अकादमी राष्ट्रीय स्तर पर भी एक महाराष्ट्र भारती अखिल भारतीय हिन्दी सेवा पुरस्कार प्रदान करती है जिनमें हिन्दी के प्रकांड विद्वान तथा श्रेष्ठ हिन्दी सेवी नाम शामिल हैं।
अकादमी के पुरस्कार सम्मानितों में कन्हैयालाल मिश्र प्रभाकर, रामेश्वर शुक्ल अंचल, विष्णु प्रभाकर, राम विलास शर्मा, गौरा पंत शिवानी, विद्यानिवास मिश्र, विश्वंभरनाथ उपाध्याय, डॉ॰ राममनोहर त्रिपाठी, गंगाप्रसाद विमल, मन्नू भंडारी, चंद्रशेखरन नायर, अरविंद कुमार-कुसुम कुमार, श्री मुनीन्द्र, डॉ॰ कन्हैयालाल नंदन, रुक्माजी राव अमर, तंक्कपन नायर, विश्वनाथ सचदेव जैसे सशक्त हस्ताक्षर शामिल हैं।
इनके अलावा अकादमी 100 से ऊपर विभिन्न विद्वानों को जिनमें जयंत नार्लीकर, सूर्यभानु गुप्त, सत्यदेव दुबे जैसे लेखक, कवि, नाट्यकर्मी और साहित्यकार शामिल हैं, पुरस्कृत कर चुकी है।
अकादमी प्रति वर्ष 3 राज्य स्तरीय पुरस्कार देती आयी है। अब 8 राज्य स्तरीय पुरस्कारों के साथ दो अखिल भारतीय पुरस्कार भी देने का निर्णय हुआ है, जो इस प्रकार है-
इनके अलावा अकादमी प्रविष्टियों के आधार पर 13 विधाओं में विधा पुरस्कार प्रदान करती है।
हिन्दी अकादमी ने अपने इन 27 वर्षों में अनेक विशेषांक तथा ग्रंथ प्रकाशित किये हैं, जिनमें संत साहित्य विषयक संकलन 'अभंग', पं॰ माखनलाल चतुर्वेदी विशषांक, राहुल सांकृत्यायन, हिन्दी साहित्य 50 वर्ष, द्विदशाब्दी अंक, महात्मा फुले, डॉ॰ भीमराव आंबेडकर, महाराष्ट्र की संस्कृति के आयाम, 'एक दीप कवि प्रदीप' अंक तथा 100 से ऊपर पुस्तक प्रकाशन अनुदान विभिन्न लेखकों को दिये हैं।
महाराष्ट्र राज्य हिन्दी साहित्य अकादमी की गतिविधियाँ केवल मुम्बई तक सीमित नहीं हैं। अकादमी ने औरंगाबाद, नांदेड़, सांगली, नागपु, गोंदिया, अमरावती, पुणे, सोलापुर, लातूर, जालना आदि स्थानों पर अपने सदस्यों की पहल पर अनेक कार्यक्रम किये हैं।
सांगली में सर्वभाषा सम्मेलन शृंखला के अंतर्गत किये गये कार्यक्रम में विश्वविद्यालय, महाविद्यालय स्तर के 132 प्राध्यापकों और शिक्षकों ने बतौर प्रतिनिधि भाग लिया।
सर्वभारतीय भाषा सम्मेलन, 2008 में देशभर से 22 भाषाओं के प्रतिनिधि साहित्यकारों और 400 से अधिक स्थानीय प्रतिनिधियों ने भाग लिया। जिसमें अभिव्यक्त उत्साह तथा प्रपत्रों को देखते हुए सम्मेलन में निर्णय लिया गया कि 'हिन्दी अकादमी' महाराष्ट्र के प्रत्येक जिले में सर्वभाषा सम्मेलन आहूत करे।
महाराष्ट्र हिंदी साहित्य अकादमी नए साहित्यकारों में सृजनशीलता बढ़ाने के लिए नित नए कार्य कर रही है। यह सच है की मुंबई हिंदी साहित्य का गढ़ है। देश के विभिन्न कोनों से हिंदी के वरिष्ठ साहित्यकारों ने आकर  मुंबई में अपनी सेवाएं दी हैं और वर्तमान में दे भी रहे हैं। मुंबई के विशाल रंगमंच थिएटर्स फिल्मी और टेलीविजन की दुनिया को समृद्ध किया है। हिंदी की सृजनशीलता और समृद्धि में महाराष्ट्र सरकार का सदैव सहयोग रहा है। आज महाराष्ट्र राज्य हिंदी साहित्य अकादमी की देन है कि मुंबई ही नहीं महाराष्ट्र के सभी जिलों,गांव और कस्बों में भी हिंदी को अच्छी खासी पहचान मिल रही है। इससे हिंदी साहित्य समृद्ध हो रहा है और हिंदी सारे देश को एक सूत्र में पिरोने का कार्य कर रही है।
जम्मू विश्वविद्यालय
जम्मू विश्वविद्यालय भारत का एक विश्वविद्यालय है जिसे राष्ट्रीय मूल्यांकन और प्रत्यायन परिषद (NAAC) द्वारा A + ग्रेड के रूप में मान्यता प्राप्त है, यह 1969 में राज्य विधानमंडल के एक अधिनियम द्वारा स्थापित किया गया था।
सीऐटल
सीऐटल (अंग्रेजी: Seattle) अमेरिका के वाशिंगटन राज्य का एक प्रमुख शहर है। यह वाशिंगटन राज्य का सबसे बड़ा शहर होने के साथ-साथ वहाँ का प्रमुख बन्दरगाह भी है। यह प्रशान्त महासागर तथा लेक वौशिन्ग्टन के बीच स्थित है। कनाडा की सीमा यहाँ से केवल १६० किलोमीटर दूर है। अप्रैल २००९ में यहाँ की आबादी लगभग ६१७०० थी।
पाइक प्लेस मार्केट यहाँ की बड़ी मशहूर सब्जी मंडी है। पर्य्टक एवं निवासी रोज फल, सब्जियाँ, फूल, मछली आदी ख्ररीदनें यहाँ हजारों की तादाद् में आते हैं।
मानव यहाँ कम-से-कम ४००० र्वषों से बसा हुआ है। गोरों का आगमन सन १८५१ में शुरु हुआ। आर्थ्रर डेन्नी तथा उनके साथियों ने सबसे पह्ली बस्ती बसायी जिसका नाम न्यू यॉर्क-ऍल्काइ रखा गया। सन १८५३ में दुवामिश तथा सुवामिश कबीलों के सरदार सिआलह को सम्मानित करने के लिये बस्ती का नाम सिऐटल रखा गया। यह हवाई जहाज निर्माण के लिए प्रसिद्ध है।
चिनौणा, अल्मोडा तहसील
चिनौणा, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कार्थेज
कार्थेज (अरबी:, क़र्ताज; बर्बर: ⴽⴰⵔⵜⴰⵊⴻⵏ, कर्तजेन; अंग्रेज़ी: Carthage, कार्थ़ेज) उत्तर अफ़्रीका के त्यूनिसीया देश में लगभग 3,000 साल से लगातार आबाद एक प्राचीन शहर है। यह शहर प्राचीन काल मे रोमन एवं फ़ोनिसीयन साम्राज्य का एक प्रमुख गढ़ रहा है। सन् 1000 ईसा-पूर्व के आसपास इसकी शुरुआत फ़ोनीशिया द्वारा स्थापित एक दूर-दराज़ बस्ती के रूप में हुई। आधुनिक युग में इसे त्यूनिसीया की राजधानी त्यूनिस का एक बाहरी क्षेत्र माना जाता है।
कुछ समय बाद रोम ने ही कार्थेज की फिर स्थापना की और यह शहर समय के साथ-साथ रोमन साम्राज्य का चौथा सब से महत्वपूर्ण नगर बना। कुछ समय तक यह अल्प आयु वाले वैन्डल राज्य की राजधानी भी रहा। सन् 698 ईसवी में अरब फ़ौजें यहाँ आ धमकी और कार्थेज दूसरी दफ़ा नष्ट किया गया।
दारू
दारू शब्द सामान्यत: शराब के लिए प्रयुक्त होता है। पंजाब में कुछ दशक पहले आँखों में डालने वाली दवा को भी दारू कहा जाता था। वहाँ पर अभी भी कुछ बुजुर्ग लोग इसी शब्दावली का उपयोग करते हैं।
१७५०
1750 ग्रेगोरी कैलंडर का एक साधारण वर्ष है।
ठोस ज्यामिति
गणित में परम्परागत रूप से त्रिबीमीय ज्यामिति को ठोस ज्यामिति (solid geometry) कहा जाता रहा है। समतल ज्यामिति (Plane geometry) के विकास के बाद इसका विकास हुआ।
ठोस ज्यामिति के मूल विषय
ठोस ज्यामिति में निम्नलिखित उपविषयों का अध्ययन किया जाता है-
एबीएन एमरो
एबीएन एमरो बैंक एन.वी. (ABN AMRO Bank N.V.) एक डच बैंक हैं, जिसका मुख्यालय एम्स्टर्डम में है। 2009 में एक भारी परिवर्तन के बाद इसे पुनर्स्थापित किया गया, इस परिवर्तन के दौरान रॉयल बैंक ऑफ स्कॉटलैंड ग्रुप के नेतृत्व में एक बैंकिंग कॉन्सॉर्टियम द्वारा इसे अधिग्रहित और विभाजित किया गया और उसके बाद इसे असफल होने से रोकने के लिए डच सरकार द्वारा इसे आंशिक रूप से राष्ट्रीयकृत किया गया।
बैंक के अधिग्रहण और विलय का एक लंबा इतिहास है जिसकी शुरूआत 1765 से होती है। 1991 में एबीएन एमरो का निर्माण अलगेमेन बैंक नीदरलैंड (एबीएन) और एम्स्टर्डम एंड रोटेरडम बैंक (एमरो (AMRO)) के बीच विलय से हुआ। संपत्ति के आधार पर 2007 तक एबीएन एमरो बैंक नीदरलैंड में दूसरा और यूरोप में आठवां सबसे बड़ा बैंक था। उस समय में द बैंकर और फॉर्च्यून ग्लोबल 500 पत्रिका ने दुनिया के सबसे बड़े बैंकों की सूची में इस बैंक को 15वें स्थान पर रखा जिसका परिचालन 63 देशों में हो रहा था और जिसमें 110,000 से भी अधिक कर्मचारी कार्यरत थे।
2007 में बैंक का अधिग्रहण किया गया, जो कि इतिहास में किसी कॉन्सॉर्टियम द्वारा किया गया उस समय का सबसे बड़ा अधिग्रहण था, जिसमें शामिल थे रॉयल बैंक ऑफ स्कॉटलैंड ग्रुप, फोर्टिस बैंक और बांको सनटेनडर और इनमें से पहले दो बैंक, अधिग्रहण के परिणामस्वरूप काफी संकट में फंस गए। ऋण की विशाल राशि ने जिसे इस अधिग्रहण में पूंजी लगाने के लिए एकत्रित किया गया था, उसने जब 2007-2010 का वित्तीय संकट शुरू हुआ ठीक उसी समय इन बैंकों की आरक्षित निधि को समाप्त कर दिया। इसके परिणामस्वरूप डच सरकार ने इसकी कमान संभाल ली और डच के हिस्से को राष्ट्रीयकृत किया जिसे प्राथमिक रूप से विफल होने से बचाने के लिए फोर्टिस को आंवटित किया गया था। स्कॉटिश बैंक को वित्तीय संकट से उबारने के कारण, आरबीएस (RBS) को आंवटित की गई शाखा पर ब्रिटेन सरकार ने प्रभावी रूप से नियंत्रण ले लिया। आरएफएस (RFS) होल्डिंग्स बी.वी. सहायता संघों द्वारा आयोजित एबीएन एमरो के शेष भागों, विशेष रूप से विदेशी व्यवसायों को आरबीएस, सनटेनडर के साथ विलय कर दिया गया, या बेच दिया गया या बंद कर दिया गया।
डच सरकार ने इसके पुनर्गठन और बैंक को स्थिर करने के लिए डच के पूर्व वित्त मंत्री गेरिट ज़ाल्म की नियुक्ति सीईओ के रूप में की और फरवरी 2010 में बैंक दो अलग-अलग संगठनों में बंट गया। डच सरकार द्वारा स्वामित्व प्राप्त किए गए हिस्से को एबीएन एमरो बैंक एन.वी. कहा गया और रॉयल बैंक ऑफ स्कॉटलैंड ग्रुप द्वारा अधिगृहीत भाग को द रॉयल बैंक ऑफ स्कॉटलैंड एन.वी. कहा गया। इस तारीख को डच के स्वामित्व वाले व्यापारों को आरबीएस के स्वामित्व वाले हिस्से से कानूनी तौर पर अलग कर दिया गया। डच सरकार ने एबीएन एमरो नाम को स्वाधिकृत किया और बैंक के उन हिस्सों के लिए इसका इस्तेमाल किया जिसे उसने ख़रीदा था जबकि समूह के भीतर ही अन्य कंपनियों का पुनःनामकरण किया गया या उसे बंद कर दिया।
2010 में एबीएन एमरो बैंक के मालिक एबीएन एमरो ग्रुप का निर्माण एबीएन एमरो नीदरलैंड के पूर्व भागों, एबीएन एमरो प्राइवेट बेंकिंग, फोर्टिस बैंक नीदरलैंड के साथ-साथ पूर्व फोर्टिस के प्राइवेट बैंक मेसपिएरसन और इंटरनेशनल डाइमंड एंड ज्वेलरी ग्रुप के विलय से हुआ था। एबीएन एमरो नाम के तहत इसका परिचालन 1 जुलाई 2010 से शुरू किया गया और उस समय तक फोर्टिस बैंक का नाम आधिकारिक तौर पर समाप्त हो गया। डच सरकार ने कहा है कि कम से कम 2011 तक यह राज्य के अधिकार में रहेगा जिसके बाद इसे नए बैंक के लिए एक सार्वजनिक शेयर बाजार में सूचीबद्ध करने पर विचार किया जाएगा.
प्रारंभिक वर्ष
1824 में किंग विलियम I ने नीदरलैंडशे हैंडल-माट्सचपिज (एनएचएम) की स्थापना की थी जो कि व्यापार का पुनरुत्थान करने और डच इस्ट इंडिज के वित्त पोषण के लिए एक व्यापारिक कंपनी थी, जो बाद में एबीएन एमरो की प्राथमिक आधार बनी। अलगेमेन बैंक नीदरलैंड (एबीएन) का निर्माण करने के लिए एनएचएम का 1964 में ट्वेन्टशे बैंक के साथ विलय हुआ। इसी वर्ष एमरो बैंक के निर्माण के लिए एम्सटरडेमशे बैंक को जिसे 1871 में स्थापित किया गया था, 1873 में स्थापित रोटरडेमशे बैंक के साथ विलय कर दिया गया (विलय के भाग के रूप में जिसमें 1765 से डेटरमेजर वेसलिंघ एंड ज़ेडएन शामिल था)। 1991 में एबीएन और एमरो बैंक, एबीएन एमरो के गठन के लिए आपस में विलय होने पर सहमत हुए.
इस विलय और अधिग्रहण के माध्यम से एबीएन एमरो ने बड़ी संख्या में विदेशी कंपनियों और शाखाओं को प्राप्त किया। एनएचएम संगठन द्वारा इसकी, एशिया और मध्य पूर्व में एक महत्वपूर्ण शाखा नेटवर्क है। इसका एक सऊदी होलांडी बैंक जो प्राचीन एनएचएम जेडाह शाखा थी और जिसमें तब तक एबीएन एमरो की 40% हिस्सेदारी थी, उसने पार्टी फॉर फ्रीडम को डच संसद में सवाल खड़े करने के लिए उकसाया. एक और हौलेंडशे-यूनिए बैंक (HBU), जिसका निर्माण 1933 में होलेंडशे बैंक वुर डी मिडेलैंडशे ज़ी (HBMZ) और होलेंडशे ज़ुएड-अमेरिका बैंक के आपस में विलय होने से हुआ था, उसने एबीएन एमरो को दक्षिण और मध्य अमेरिका में एक व्यापक नेटवर्क प्रदान किया। 1979 में एबीएन का शिकागो आधारित ला सल्ले नेशनल बैंक के अधिग्रहण के साथ उत्तर अमेरिका में विस्तार हुआ।
1991 में एबीएन और एमरो बैंक के विलय होने के बाद, एबीएन एमरो का कई अधिग्रहणों के माध्यम से विकास कार्य जारी रहा, जिसमें 1996 के उपनगरीय डेट्रोएट आधारित स्टैंडर्ड फेडरल बैंक और 2001 के मिचिगन नेशनल बैंक की खरीदारी शामिल है, इन दोनों बैंकों को उन्होंने बाद में ला सल्ले नेशनल बैंक के रूप में फिर से नाम दिया।
1995 की शरद ऋतु में एबीएन एमरो ने द शिकागो कॉरपोरेशन की खरीदारी की जो कि एक अमेरिकी सुरक्षा और वस्तुओं का व्यापार और समाशोधन निगम है।
अन्य प्रमुख अधिग्रहणों में 1998 में ब्राजील बैंक बांको रिएल और 2006 में इतालवी बैंक एनटोनवेनेटा शामिल हैं। यह 2000 में डच स्थानीय सरकार बंधक और भवन विकास संगठन, बोफोन्ड्स के विवादास्पद अधिग्रहण में भी शामिल था। एबीएन एमरो ने 2006 में लाभकारी संस्थान के रूप में बोफोन्ड्स की बिक्री कर दी।
एक दोराहे पर पहुंचना
एबीएन एमरो, 2005 की शुरुआत में एक दोराहे पर पहुंच गया। इसके बावजूद बैंक इस समय तक अपने लक्ष्य ROE के करीब नहीं पहुंच पाया था जो इसे पांच शीर्ष मित्र समूहों के बीच स्थापित करता, इस लक्ष्य को सीईओ रिज्कमैन गोरेनिंक ने 2000 में अपनी नियुक्ति के समय निर्धारित किया था। 2000 से 2005 तक एबीएन एमरो की शेयर की कीमत स्थिर हो गई।
2006 के वित्तीय परिणामों ने भी बैंक के भविष्य से संबंधित चिंताओं को बढ़ाया. संचालन आय की तुलना में संचालन व्यय में काफी वृद्धि हुई और दक्षता अनुपात में 69.9% तक की और गिरावट हुई। अनर्जक ऋण की वृद्धि वर्ष दर वर्ष बढ़ते हुए 192% हो गई। परिसंपत्ति की निरंतर बिक्री द्वारा कुल लाभ को बढ़ाया गया।
पिछले कुछ सालों से एबीएन एमरो को विभाजित करने, विलय करने, या अधिगृहीत करने के कुछ निर्देश थे। 21 फ़रवरी 2007 को टीसीआई (TCI) हेज फंड से एबीएन एमरो को निर्देश दिया गया जिसमें सुपरवाइजरी बोर्ड के चेयरमैन को सक्रिय रूप से एक विलयन की खोज करने, अभिगृहीत या एबीएन एमरो को विभाजित करने के निर्देश दिए गए, जिसमें यह बताया गया था कि वर्तमान शेयर मूल्य अंतर्निहित परिसंपत्तियों के सही मूल्य को प्रतिबंबित नहीं करते. TCI ने अध्यक्ष को अप्रैल 2007 की शेयरधारकों की वार्षिक बैठक में उनके अनुरोध को रखने का निर्देश दिया।
घटनाक्रम में उस समय तेज़ी आई जब 20 मार्च को ब्रिटिश बैंक बर्कलेज़ और एबीएन एमरो ने इस बात की पुष्टि की कि दोनों विलय की सम्भावनाओं पर विशेष वार्ता कर रहे हैं।
अधिग्रहण संघर्ष
28 मार्च को एबीएन एमरो ने 2007 के शेयरधारकों की बैठक के लिए एजेंडा प्रकाशित किया। इसमें TCI द्वारा निर्देशित सभी तथ्यों को शामिल किया गया था लेकिन कम्पनी के विभाजन के निवेदन का पालन नहीं करने की सिफारिश भी थी। हालांकि, 18 अप्रैल को एक और ब्रिटिश बैंक रॉयल बैंक ऑफ स्कॉटलैंड (आरबीएस) ने एक सौदा पेश करने के लिए एबीएन एमरो से संपर्क किया, जिसमें बैंकों की एक कॉन्सॉर्टियम में आरबीएस, बेल्जियम का फोर्टिस और स्पेन के बांको सेनटेन्डर सेन्ट्रल हिस्पानो (वर्तमान में बांको सेनटेन्डर) शामिल थे, उन्होंने संयुक्त रूप से एबीएन एमरो के लिए बोली लगाई और उसके बाद कम्पनी की विभिन्न शाखाओं को अपने बीच विभाजित किया। प्रस्तावित सौदे के अनुसार, आरबीएस को एबीएन के शिकागो ऑपरेशन, ला सल्ले और एबीएन के समष्टिगत ऑपरेशन की कमान संभालनी थी; जबकि बांको सेनटेन्डर को ब्राजीलियाई ऑपरेशन की और फोर्टिस को डच ऑपरेशन को अपने कब्जे में लेना था।
23 अप्रैल को एबीएन एमरो और बर्कलेज़ ने बर्कलेज़ द्वारा एबीएन एमरो के प्रस्तावित अधिग्रहण की घोषणा की। इस सौदे का मूल्य €67 बिलियन था। इस सौदे के एक हिस्से के रूप में ला सल्ले बैंक की बिक्री बैंक ऑफ अमेरिका को €21 बिलियन में की गई।
दो दिन बाद आरबीएस के नेतृत्व वाले कंसोर्टियम ने अपने सांकेतिक प्रस्ताव को सामने रखा, जिसकी कीमत उन्होंने €72 बिलियन राखी, लेकिन उन्होंने यह साफ किया कि वे ऐसा तभी करेंगे जब एबीएन एमरो बैंक अपने ला सल्ले बैंक की बिक्री बैंक ऑफ अमेरिका को नहीं करेगा। अगले दिन शेयरधारकों की बैठक के दौरान, लगभग 68% शेयरधारकों के बहुमत ने TCI के निवेदन के अनुसार इसके विच्छेद के पक्ष में अपना समर्थन दिया।
कई लोगों द्वारा ला सल्ले की बिक्री को विरोध के रूप में देखा गया: आरबीएस की बोली को रोकने के प्रयास के तरीके के रूप में, अमेरिकी बाज़ार में अतिरिक्त पहुंच चाहता था, ताकि वह मौजूदा अमेरिकी ब्रांड, सिटीजन बैंक एंड चार्टर वन की सफलता को विस्तारित कर सके। 3 मई 2007 में 20 प्रतिशत तक के एबीएन शेयर का प्रतिनिधित्व करने वाले शेयरधारकों के समर्थन के साथ डच इन्वेस्टर एसोसिएशन (Vereniging van Effectenbezitters), ने इस मामले को एम्स्टर्डम में डच की वाणिज्यिक अदालत में खींचा, जिसमें ला सल्ले के विरोध में निषेधाज्ञा की मांग की गई। अदालत ने फैसला सुनाया कि ला सल्ले की बिक्री को एबीएन एमरो के साथ बर्कलेज़ की वर्तमान विलयन वार्ता से अलग नहीं देखा जा सकता और कहा कि एबीएन एमरो के शेयरधारकों को एक सामान्य शेयरधारक बैठक में विलयन/अधिग्रहण के अन्य संभावित उम्मीदवारों को मंजूरी देने में सक्षम होना चाहिए। हालांकि जुलाई 2007 में, डच सुप्रीम कोर्ट ने फैसला सुनाया की बैंक ऑफ अमेरिका के ला सल्ले बैंक निगम के अधिग्रहण को आगे बढ़या जा सकता है। बैंक ऑफ अमेरिका ने ला सल्ले को 1 अक्टूबर 2007 को प्रभावी रूप से अवशोषित कर लिया। चीन की सरकार और सिंगापुर से निवेश को सुरक्षित करने के बाद 23 जुलाई को बर्कलेज़ ने एबीएन एमरो के लिए अपनी पेशकश को बढ़ाते हुए €67.5 बिलियन कर दिया, लेकिन इसके बावजूद आरबीएस कॉन्सॉर्टियम की पेशकश से यह कम था। बर्कलेज़ की संशोधित बोली प्रति शेयर €35.73 थी - जो पिछली पेशकश से 4.3% अधिक थी। इस पेशकश में जिसमें 37% नगद शामिल था, वह आरएफएस कॉन्सॉर्टियम द्वारा एक सप्ताह पहले के प्रति शेयर € 38.40 से कम ही था। इस संशोधित प्रस्ताव में ला सल्ले बैंक के लिए एक प्रस्ताव को शामिल नहीं किया गया था, क्योंकि एबीएन एमरो, उस सहायक कंपनी की बिक्री बैंक ऑफ अमेरिका को करने पर विचार कर सकता है। आरबीएस ने बाद में एबीएन के निवेश बैंकिंग प्रभाग और उसके एशियाई नेटवर्क के लिए समझौता किया।
अधिग्रहण और विखंडन
30 जुलाई को एबीएन एमरो ने बर्कलेज़ प्रस्ताव से अपना समर्थन वापस ले लिया, जो कि आरबीएस के नेतृत्व वाले समूह की पेशकश की तुलना में कम था। यद्यपि बर्कलेज़ की पेशकश, एबीएन एमरो की "सामरिक आशाओं" से मेल खाती थी, तथापि बोर्ड "एक वित्तीय नज़रिये" से इसकी सिफारिश नहीं कर सकता था। आरबीएस, फोर्टिस और बैंको सेनटेनडर की तरफ से US$98.3 बिलियन की बोली बर्कलेज़ की पेशकश से 9.8% अधिक थी।
5 अक्टूबर को बर्कलेज़ बैंक ने एबीएन एमरो के लिए अपनी बोली को वापस ले लिया और एबीएन एमरो के विभाजन की अपनी योजना के साथ आरबीएस के नेतृत्व वाली कॉन्सॉर्टियम की बोली के लिए रास्ता साफ कर दिया। फोर्टिस को बाद में एबीएन एमरो का डच और बेल्जियम का संचालन मिला, बांको सेनटेनडर को ब्राजील में बांको रिएल और इटली में बंका एनटोनवेनेटा मिला और आरबीएस को एबीएन एमरो का समष्टिगत संभाग और अन्य सभी संचालन मिले जिसमें एशिया में स्थापित हिस्से भी शामिल थे।
9 अक्टूबर को रॉयल बैंक ऑफ स्कॉटलैंड के नेतृत्व में आरएफएस संघ ने एबीएन एमरो के नियंत्रण के लिए बोली लगाई और शेयरधारक डच बैंक के 86 प्रतिशत शेयरों का प्रतिनिधित्व करते हुए और आरएफएस समूह के €70 बिलियन की पेशकश को स्वीकार करने के बाद, औपचारिक रूप से जीत की घोषणा की। स्वीकृति के इस स्तर ने संघ के औपचारिक नियंत्रण लेने के लिए रास्ता साफ कर दिया। जब फोर्टिस ने अपनी €13 बीलियन के अधिकार मुद्दे को पूरा किया तब समूह ने 10 अक्टूबर को अपने बिना शर्त की पेशकश की घोषणा की। इस प्रकार यह महसूस किया गया कि समूह को प्रति शेयर €38 की पेशकश के लिए वित्त पोषण की आवश्यकता होगी, जिसमें नगद के रूप में €35.60 शामिल है। एबीएन एमरो के प्रबंध बोर्ड के अध्यक्ष रिज़्कमैन ग्रोनिंक ने, जो कि बर्कलेज़ की पेशकश के भारी समर्थक थे, पद छोड़ने का फैसला किया।
आरबीएस
22 अप्रैल 2008 को आरबीएस ने ब्रिटिश कंपनियों के इतिहास में सबसे बड़े अधिकार मुद्दे की घोषणा की, जिसका लक्ष्य नवीन पूंजी में £12बीलियन जुटाना था ताकि खराब निवेश से उत्पन्न £5.9 बीलियन के राईटडाउन को समायोजित किया जा सके और एबीएन एमरो की खरीद के बाद अपने भंडार को बढ़ा सकें.
13 अक्टूबर 2008 को ब्रिटिश प्रधानमंत्री गॉर्डन ब्राउन ने ब्रिटेन kee वित्तीय प्रणाली को संकट से उबारने की घोषणा की। वित्तीय क्षेत्र के पतन से बचने के लिए ट्रेज़री ने, रॉयल बैंक ऑफ स्कॉटलैंड ग्रुप पीएलसी, लॉयड्स टीएसबी और एचबीओएस पीएलसी में £37 बीलियन ($64 बीलियन, €47 बीलियन) जमा किया। इसके परिणामस्वरूप आरबीएस में 58% के साथ सरकार का पूर्ण स्वामित्व हो गया।
इस बचाव के परिणाम के रूप में समूह के मुख्य कार्यकारी अधिकारी सर फ्रेड गुडविन ने अपने त्यागपत्र की पेशकश की, जिसे विधिवत स्वीकार किया गया।
जनवरी 2009 में यह घोषणा की गई कि आरबीएस को £28 बिलियन का नुकसान हुआ है जिसमें से £20 बिलियन का नुकसान एबीएन एमरो के चलते हुआ। उसी समय सरकार ने अपने अधिमान्य शेयर को सामान्य शेयर में परिवर्तित किया जिसका परिणाम आरबीएस के 70% स्वामित्व में फलित हुआ।
फोर्टिस
11 जुलाई 2008 को, फोर्टिस के सीईओ जीन वोटरोन ने एबीएन एमरो के सौदे से फोर्टिस की पूंजी समाप्त हो जाने के बाद अपना इस्तीफा दे दिया।  फोर्टिस का कुल मूल्य, जैसा कि इसके शेयर मूल्य से परिलक्षित था, उस समय घट कर अधिग्रहण से पहले की तुलना में एक तिहाई रह गया और केवल उस मूल्य के तहत था जो इसने एबीएन एमरो के बेनेलक्स गतिविधियों के लिए भुगतान किया था।
फोर्टिस ने सितंबर 2008 में घोषणा की कि वह आरएफसी होल्डिंग्स में अपने शेयर को बेचना चाहता है, जिसमें वे सारी गतिविधियां शामिल हैं जिसे अभी तक फोर्टिस में हस्तांतरित नहीं किया गया था (जो कि संपत्ति प्रबंधन को छोड़कर सब कुछ था)।
निपटान और पुनः नामकरण
2008 में, आरएफसी होल्डिंग्स ने एएसी कैपिटल पार्टनर्स द्वारा प्रबंधित 32 यूरोपीय कंपनियों के अपने निजी इक्विटी हितों की बिक्री एक कॉन्सॉर्टियम को $1.5 बिलियन में एक निजी इक्विटी द्वितीयक बाजार लेन-देन के माध्यम से की। इस कॉन्सॉर्टियम में गोल्डमान साक, अल्पइनवेस्ट पार्टनर्स और सीपीपी शामिल थे।
सितंबर 2009 में, आरबीएस ने सितम्बर 2009 में ऑस्ट्रेलिया में मोर्गंस के शेयर व्यवसाय का पुनः नामकरण करते हुए आरबीएस मोर्गंस कर दिया। इसके बाद इसी वर्ष मार्च में, एबीएन एमरो की ऑस्ट्रेलिया इकाई का पुनः नामकरण करते हुए उसे आरबीएस ऑस्ट्रेलिया कर दिया गया।
10 फ़रवरी 2010 में आरबीएस ने घोषणा की कि व्यवसाय की जो शाखाएं भारत और संयुक्त अरब अमीरात में हैं, उनका नामकरण उसके नाम के तहत होना है।. एचएसबीसी होल्डिंग्स ने कहा कि वह $1.8 बिलियन में भारतीय खुदरा और रॉयल बैंक ऑफ स्कॉटलैंड के वाणिज्यिक बैंकिंग व्यवसाय को खरीदेगा.
डच सरकार स्वामित्व
2008 के वित्तीय संकट के दौरान फोर्टिस ऑपरेशन में जारी समस्याओं के चलते डच राज्य ने नीदरलैंड में फोर्टिस के सभी ऑपरेशन (€16.8 बिलियन में) के नियंत्रण को अपने हाथों में लिया, जिसमें एबीएन एमरो के वे भाग भी शामिल हैं जो फोर्टिस के अंतर्गत थे। डच सरकार और डी नीदरलैंडशे बैंक के अध्यक्ष ने डच फोर्टिस और एबीएन एमरो के भागों के आपस में विलयन होने और आगे बढ़ने की घोषणा करते हुए कहा कि बैंक की कमान राज्य के होथों में होगी।
जनवरी 2009 में, यह सूचना मिली कि बेल्जियम-आधारित फोर्टिस में शेयरधारकों ने समस्याग्रस्त वित्तीय सेवा समूह के विभाजन के संचालन को लेकर बेल्जियम सरकार के खिलाफ एक मुकदमा दायर करने की योजना बनाई और वे डच सरकार के खिलाफ भी मुकदमा करने पर विचार कर रहे थे। मुकदमे के प्रारंभिक परिणाम डच राज्य के पक्ष में थे।
9 फ़रवरी 2010 को डच राज्य द्वारा अधिगृहित एबीएन एमरो के कारोबार को आरबीएस द्वारा अधिगृहित कारोबार से कानूनी रूप से अलग कर दिया गया। इससे एबीएन एमरो होल्डिंग्स के भीतर दो अलग-अलग बैंकों का निर्माण हुआ, रॉयल बैंक ऑफ स्कॉटलैंड और नए संस्था का नाम एबीएन एमरो बैंक पड़ा, प्रत्येक को डच सेन्ट्रल बैंक द्वारा अलग-अलग लाइसेंस प्राप्त है.
गोल्डमैन साक्स एसईसी मुकदमा
एसईसी द्वारा कोर्ट फाइलिंग में उस वक्त एबीएन एमरो का उल्लेख किया गया जब उसने 16 अप्रैल 2010 को गोल्डमैन साक्स और गोल्डमैन के एक CDO व्यापारी पर मुकदमा कर दिया। एसईसी ने आरोप लगाया कि एबीएन एमरो सीडीओ उपकरणों के अनुचित भाग में था जिसे गोल्डमैन बना रहा था और यह कि गोल्डमैन ने आईकेबी (एक जर्मन बैंक) और एबीएन एमरो, दोनों को इस रूप में धोखा दिया की उसने इस बात का खुलासा नहीं किया कि सीडीओ की एबीएन एमरो खरीद तीसरे पक्ष द्वारा समवेत नहीं की गई थी, बल्कि एक हेज फंड के मार्गदर्शन के बजाए सीडीएस लेन-देन में वह काउंटर पार्टी था। इस बचाव निधि का, पॉलसन एंड कं., ने व्यावसायिक ऋण प्रलेखन में अत्यधिक वित्तीय लाभ प्राप्त किया।
बैंक परिचालन
एबीएन एमरो बैंक के 15 देशों में कार्यालय हैं, लेकिन इसके कुल 32,000 कर्मचारियों में से 5000 को छोड़ कर सभी नीदरलैंड्स में हैं। इसके व्यापारों में शामिल हैं निजी बैंक जो 14 देशों में उच्च निवल मूल्य पर ध्यान केंद्रित करते हैं और एक वाणिज्यिक और व्यापारिक बैंकिंग प्रचालन, जो विशेषज्ञ बाज़ार में एक खिलाड़ी है जैसे ऊर्जा, सामग्री और परिवहन और साथ ही दलाली, क्लियरिंग और कस्टडी में.
नाम का प्रयोग और वर्तनी
दो प्रारंभिक बैंकों अलगेमेन बैंक नीदरलैंड और एम्स्टर्डम और रॉटरडैम बैंक के नाम के आधार पर यह बैंक स्वयं को अंग्रेज़ी के बड़े अक्षरों में ABN AMRO के रूप में उल्लिखित करता है, दूसरे शब्द के मामले में दोनों शहरों के पहले अक्षर से AMRO बनाया गया है, हालांकि, इसका उच्चारण ऐसे किया जाता है कि 'एबीएन' (ABN) के प्रत्येक अक्षर को अलग-अलग कहा जाता है जबकि 'एमरो' (Amro) को एक शब्द के रूप में उच्चारित किया जाता है, इसी कारण कुछ समाचार मीडिया इसकी वर्तनी 'ABN Amro' के रूप में लिखते हैं। बैंक के बारे में लिखित पाठ में दोनों रूपों का उपयोग किया जाता है, हालांकि स्वयं बैंक केवल बड़े अक्षर वाले रूप का ही उपयोग करता है। मौखिक बातचीत में कभी-कभी बैंक को सिर्फ एबीएन बैंक के रूप में संदर्भित किया जाता है।
लाँग बीच, केलिफ़ोर्निया
लाँग बीच एक शहर हैं लॉस आंजलेस काऊंटि, केलिफ़ोर्निया मैं। पसिफ़िक माहासागर तोह किनारा लगता है। ऑरंज काऊंटि इस शहर दक्षिन पुर्व से किनारा लगता है। लॉस आंजलेस से ३० कि.मि. जादा दक्षिन है।
स्ट्रोन्सियम टिटानेट
स्ट्रोन्सियम टिटानेट एक अकार्बनिक यौगिक है।
पेद्दापुरम
पेद्दापुरम (Peddapuram) भारत के आन्ध्र प्रदेश राज्य के काकीनाड़ ज़िले में स्थित एक नगर है।
समरेंद्र कुमार मित्रा
समरेंद्र कुमार मित्रा (14 मार्च 1916 - 26 सितंबर 1998) एक भारतीय बंगाली वैज्ञानिक और गणितज्ञ थे। उन्होंने 1953 में कलकत्ता में भारतीय सांख्यिकी संस्थान (ISI) में भारत का पहला पूर्ण स्वदेशी प्रौद्योगिकी कंप्यूटर (इलेक्ट्रॉनिक एनालॉग कंप्यूटर) विकसित किया। उन्होंने अपने करियर की शुरुआत कलकत्ता विश्वविद्यालय के पुलिट लेबोरेटरी ऑफ फिजिक्स में एक शोध भौतिक विज्ञानी के रूप में की। 1950 में वे ISI, कलकत्ता में शामिल हुए, जहाँ उन्हें प्रोफेसर, शोध प्रोफेसर और निदेशक के रूप में नियुक्त किया गया। वह भारतीय सांख्यिकी संस्थान, कलकत्ता में कम्प्यूटिंग मशीन और इलेक्ट्रॉनिक्स विभाग के संस्थापक और पहले प्रमुख थे। कलकत्ता मैथमैटिकल सोसाइटी समरेंद्र कुमार मित्रा को भारत में कंप्यूटर के जनक के रूप में सम्मानित करती है।
जन्म और वंशावली
समरेंद्र कुमार मित्रा का जन्म 14 मार्च, 1916 को कलकत्ता में हुआ था। वह पिता सर रूपेंद्र कुमार मित्रा और माता लेडी सुधासीन मित्रा के एक बेटे और एक बेटी में सबसे बड़े थे। उनके पिता, सर रूपेंद्र कुमार मित्रा गणित में एमएससी गोल्ड मेडलिस्ट थे। वह कलकत्ता विश्वविद्यालय से कानून में एमएससी गोल्ड मेडलिस्ट भी थे और 1913 से 1934 ई. तक कलकत्ता उच्च न्यायालय में प्रैक्टिसिंग प्रैक्टिशनर थे। रूपेंद्र मित्रा को 1934 ई. में कलकत्ता उच्च न्यायालय के न्यायाधीश के रूप में नियुक्त किया गया था और 1947 ई. में भारत की स्वतंत्रता के समय मुख्य न्यायाधीश थे और 1950 ई. तक न्यायाधीश के रूप में कार्य किया। फिर उन्हें 1950 से 1955 तक श्रम अपीलीय न्यायाधिकरण का अध्यक्ष नियुक्त किया गया।
शिक्षा जीवन
समरेंद्र कुमार मित्रा ने कलकत्ता के बाउबाजार हाई स्कूल से पढ़ाई की और 1931 में प्रथम श्रेणी में मैट्रिक किया। फिर 1933 में उन्होंने प्रेसीडेंसी कॉलेज से विज्ञान में इंटरमीडिएट प्रथम श्रेणी में पास किया। एससी) करें। 1935 में, उन्होंने प्रेसीडेंसी कॉलेज से रसायन विज्ञान में दूसरी डिग्री (बी. Sc ऑनर्स) और रसायन विज्ञान में कनिंघम मेमोरियल पुरस्कार जीता। उन्होंने 1937 में रसायन विज्ञान में एमएससी और 1940 में विज्ञान कॉलेज, कलकत्ता विश्वविद्यालय से अनुप्रयुक्त गणित में एमएससी पूरा किया। बाद के वर्षों में, उन्होंने प्रोफेसर मेघनाद सहर के अधीन भौतिकी में पीएचडी शुरू की, लेकिन 1956 में अपने गुरु की मृत्यु के बाद पीएचडी पूरी नहीं की। वे प्रोफेसर सत्येंद्रनाथ बोस को अपना पूज्य गुरु मानते थे।
कामकाजी जीवन
समरेंद्र मित्रा सीनियर छात्र थे। वह गणित, भौतिकी, रसायन विज्ञान, जीव विज्ञान, कुक्कुट विज्ञान, संस्कृत भाषा, दर्शन, धर्म और साहित्य जैसे विभिन्न क्षेत्रों में व्यापक रुचि के साथ एक स्व-सिखाया हुआ विद्वान बन गया। उन्होंने स्वतंत्र भारत में कई शोध केंद्रों को विकसित करने में मदद की।